אצטדיון הבית של המועדון הוא אצטדיון פינה מניקה שנקרא על שמו של דיוגו אינסיו דה פינה מניקה, מייסד ארגון הצדקה קאזה פיה דה ליסבון (), שעל שמו נקרא המועדון, והוא מכיל 2,574 מקומות, החל מעונת 2022/2023 לאור העפלתו של המועדון לליגה הבכירה, המועדון יעבור לארח את משחקיו באצטדיון הלאומי בליסבון בו 37,593 מושבים.
היסטוריה.
המועדון הוקם באופן רשמי ביולי 1920 והוא קשור בקשר הדוק לארגון הצדקה קאזה פיה דה ליסבון המקדם זכויות והגנה על ילדים וצעירים, והוא נחשב לאחד מהמעוזים של ספורט, תרבות וסולידריות בפורטוגל.
רב ההצלחות הספורטיביות של המועדון המכונה האווזים (בפורטוגזית: Os Gansos) התרחשו בשני העשורים הראשונים לקיומו, כששנה לאחר הקמתו זכה המועדון באליפות האזורית ובגביע ליסבון כאשר ביולי של אותה שנה זכה המועדון גם ב"גביע ה-27 ביולי" לאחר שניצח את פורטו אלופת הצפון בתוצאה 2–1 במה שנחשב למשחק אליפות לא רשמי.
בעונת 1938/1939 עם שינוי שמה של הליגה הבכירה של פורטוגל לפרימיירה דיביסאו, נמנו האווזים על שמונת המועדונים שהשתתפו בה. את העונה סיימה קאזה פיה במקום השמיני והאחרון ונשרה לליגה השנייה ומאז לא שבה לליגה הבכירה במשך למעלה משמונה עשורים, כשאת רוב שנותיה בילתה בליגות הנמוכות. בעונת 2018/2019 זכו האווזים באליפות הליגה השלישית, והעפילו לסגונדה ליגה, ליגת המשנה הפורטוגלית. העונה הראשונה עונת 2019/2020 לא הייתה מוצלחת עבור האווזים, כאשר ב-12 במרץ 2020 לאחר 24 מחזורים הם איישו את המקום ה-18 והאחרון בליגה עת הופסקה הליגה בעקבות מגפת הקורונה. ב-5 במאי של אותה שנה הודיעה ההתאחדות הפורטוגלית שהעונה לא תחזור לפעילות, ושקאזה פיה יחד עם קובה דה פיאדדה שאיישו את שני המקומות האחרונים בליגה בעת הפסקתה ירדו לליגה השלישית. למזלה של קאזה פיה ב-29 ביולי הודיעה ההתאחדות שבעקבות בעיות בירוקרטיות של המועדונים ויטוריה סטובל וק.ד. אבש הם ירדו לליגה השלישית במקומם של קאזה פיה וקובה דה פיאדדה. בעונת 2020/2021 הצליחה קאזה פיה להשתפר ולסיים במקום ה-9 בליגת המשנה, ובעונה שלאחר מכן עונת 2021/2022 חל כבר שיפור של ממש בביצועיה של הקבוצה, הקבוצה סיימה במקום השני בליגה, מקום המזכה בהעפלה לפרימיירה ליגה, הליגה פורטוגלית הבכירה, בעונת 2022/2023 לראשונה מזה 83 שנה.
יחזקאל קצב
יחזקאל קצב (בערבית: حسقيل قصاب, תעתיק: חסקיל קצב; 1899, בגדאד - 1969, ישראל) היה אחד ממדקלמי המקאמים העיראקיים המפורסמים ביותר במאה העשרים. חלוץ השירה הנאו-קלאסית במקאם, ואחד הזמרים הבולטים מקרב יהודי עיראק.
ביוגרפיה.
חסקל שאול קצב נולד בבגדאד בעשור האחרון של המאה התשע-עשרה. שנת לידתו המדויקת אינה ידועה, אך יש הסבורים כי נולד בשנת 1899. הוא עלה לישראל בעקבות רדיפת היהודים בעיראק, שהחמירה עם הכרזת העצמאות. בישראל המשיך לקרוא את המקאם ולהקליט שירים שהושמעו ברדיו הישראלי, עד מותו בישראל ב-1969.
זימרילים
מנפנפת
מנפנפת הוא סינגל שהוקלט על ידי הזמרת הישראלית דנה אינטרנשיונל. הוא יצא לאור בשנת 1996, על ידי חברת התקליטים הליקון, כסינגל שלישי מתוך "מגנונה".
רקע.
מילות השיר עוסקות בבחורה שאוהבת את חיי הלילה, הירח והכוכבים. היא מתחברת לאנרגיות חיוביות ו"מנפנפת" ממנה אנרגיות שליליות, דיכאון ולשון הרע. ל"מנפנפת" הופק וידאו קליפ בשחור-לבן, ששודר בערוץ 2.
הצלחה מסחרית.
ב-4 באוגוסט 1996 נכנס השיר למצעד הפזמונים השבועי של רשת ג' במקום החמישי. ב-25 באוגוסט עלה למקום הראשון, שם נשאר שבועיים רצופים. ב-13 באוקטובר יצא "מנפנפת" מהמצעד לאחר שבעה שבועות רצופים. במצעד הפזמונים העברי השנתי ה'תשנ"ו הגיע השיר למקום ה-22.
משה סעדה
משה סעדה (נולד ב-14 בספטמבר 1972, ו' בתשרי ה'תשל"ג) הוא עורך דין ישראלי אשר שימש כשנה כממלא מקום מנהל המחלקה לחקירות שוטרים (מח"ש), וכשבע שנים כסגן מנהל המחלקה.
ביוגרפיה.
נולד וגדל במושב רמות מאיר להורים שעלו מתוניס ומרוקו. אביו, הרב נסים סעדה, שימש רב המושב. למד בישיבה תיכונית ובישיבת ההסדר שעלבים.
המחלקה לחקירות שוטרים.
סעדה עשה את כל דרכו המקצועית במחלקה לחקירות שוטרים (מח"ש) בפרקליטות המדינה. התמחה תחת מנהלי מח"ש ערן שנדר, הרצל שבירו וסגנו מומי למברגר.
החל מ-2011 שימש כסגן מנהל המחלקה, תחת אורי כרמל. בשנת 2016 החליף במשך כשנה את כרמל, בשל מחלתו של האחרון, ושימש בפועל כמנהל המחלקה לחקירות שוטרים וכן כסגן מנהל המחלקה. לאחר פרישת כרמל בשנת 2017, שלחו עשרות פרקליטים במח"ש המלצה לפרקליט המדינה שי ניצן, למנות את סעדה במקומו. כרמל עצמו המליץ על מינויו של סעדה, אולם לבסוף מונתה קרן בר-מנחם. היו שטענו שהמינוי נעשה בשל דרישותיו של מפכ"ל המשטרה רוני אלשיך, אשר התעמת עם סעדה על רקע פרשת אום אל-חיראן ופרשת רוני ריטמן. ניצן הכחיש טענות אלו.
לאחר פרישת שי ניצן מתפקיד פרקליט המדינה בשנת 2020, הגיש סעדה מועמדות למשרה. אולם בשנת 2020 נודע לסעדה על כוונת הממונים עליו לפטרו. בעקבות זאת עתר לבג"ץ בבקשה לחייב את היועץ המשפטי לממשלה שאם כך הדבר, לחייב את היועץ המשפטי ושר המשפטים לעצור את תהליך המינוי עד שתתקבל הכרעה באשר לסוגיית פיטוריו. עתירתו של סעדה נדחתה על הסף. בהמשך, הגיש לבית הדין האזורי לעבודה תביעה לפיצוי בסך 500,000 ש"ח על התעמרות בעבודה.
על רקע משבר האמון בינו ובין מנהלת המחלקה, זומן באוקטובר 2021 לשימוע לפני פיטורים, ובינואר 2022 פוטר מעבודתו. סעדה ערער על הפיטורין, אולם משך את הערעור בטרם השיבה המדינה, כדי שיוכל להתמודד בבחירות לכנסת העשרים וחמש. בכך הביא להשלמת הליך הפיטורים.
בסך הכל שירת סעדה במח"ש במשך עשרים ושלוש שנה. במסגרת עבודתו היה חלק ממובילי החקירות והגשת כתבי האישום באירועים רבים, דוגמת פרשת השוטרים הנוקמים ופרשת הניצבים, ניהל את תיק מנשה ארביב והרב יאשיהו פינטו, פרשת רונאל פישר ורות דוד, פרשת סבג וכן היה מעורב ברמות שונות בתיקים פליליים של שוטרים רבים.
לאחר מכן.
לאחר פיטוריו מהמחלקה שודר ראיון שלו לעמית סגל, בו מתח ביקורת על ראשי מערכת אכיפת החוק, בהם היועץ המשפטי לממשלה, אביחי מנדלבליט, פרקליט המדינה, שי ניצן, ומפכ"ל המשטרה, רוני אלשיך. שני האחרונים דחו ביקורת זו. פרקליטות המדינה פרסמה הודעה לפיה טענותיו של סעדה נובעות מרצונו לבוא חשבון עם המערכת ועם העומדים בראשה, לאחר שב-2018 לא נבחר לתפקיד מנהל מח"ש. מאידך, פרקליט המדינה וראש מח"ש לשעבר, ערן שנדר, גיבה חלק מדבריו של סעדה, אך חלק עליו בנושא הקשר לחקירות נתניהו. כמה ימים לאחר מכן, פרסמו ראשי מח"ש הקודמים, הרצל שבירו ואורי כרמל, מכתב גיבוי לפועלו של משה סעדה במח"ש.
אשתו נעמי פרסמה כי יו"ר מפלגת הציונות הדתית בצלאל סמוטריץ' הבטיח לשריין אותו ברשימת המועמדים לכנסת ה-25.
חיים אישיים.
נשוי לנעמי, אב לחמישה. מתגורר במזכרת בתיה ומקיים אורח חיים דתי.
מעיין נון
SuicideBoys
SuicideBoys (מסוגנן כ$uicideBoy$) הם צמד היפ הופ אמריקאי מניו אורלינס, לואיזיאנה שהוקם בשנת 2014 על ידי בני הדודים רובי דה צ'רי (Ruby da Cherry) וסקרים (Scrim או crim$). דרך פלטפורמת שיתוף המוזיקה SoundCloud, הצמד קיבל פופולריות עקב הביטים הנקיים המיוצרים על ידם והתוכן המילולי הקשוח שמכיל נושאים של שימוש בחומרים ורעיונות אובדניים ודיכאוניים. הם מחזיקים ומתפעלים חברת תקליטים, G*59 Records, וכל המוזיקה שלהם מופצת על ידי .
הצמד נחשב לאחד מהכי פופולריים בסצנת ה-, ונחשב שיש להם קהל מעריצים חזק.
לאחר כמה שנים שהם רק הוציאו EPs ומיקסטייפים, אלבום הסטודיו הראשון שלהם I Want to Die in New Orleans, שוחרר בשבע בספטמבר, 2018. הוא הצליח פרסומית ונכנס לעשר האלבומים הראשונים ב-Billboard 200. במאי 2019 הם הוציאו את ה-EP המשותף שלהם עם המתופף של Blink-182, טראוויס בארקר שנקרא Live Fast, Die Whenever.
שנים מוקדמות והקמה.
סקרים נולד בתור סקוט אנתוני ארסנו ג'וניור (Scott Anthony Arceneaux Jr.) ב-11 באפריל 1989 במאררו, לואיזיאנה. ארסנו קיבל השראה מטי פיין (T-Pain) וקניה ווסט (Kanye West) להפיק מוזיקה וקנה את הלפטופ הראשון שלו עם כסף שהשיג מלמכור סמים. התשוקה של ארסנו ל-DJing הוגברה כשנכנס ל-Delago Community College, ושכרו אותו לעשות DJing במסיבות. הוא גם עבד במכירת רהיטים אך פוטר עקב קעקועים חדשים על ידיו אחרי 3 שנים.
רובי דה צ'רי נולד כאריסטוס נורמן פטרו ב-22 באפריל 1990 לאמא אמריקאית ואבא יווני קפריסי. הוא נולד במטארי, לואיזיאנה. העניין של פטרו במוזיקה החל כשהוא היה בן 7, וניגן בכינור ותופים בגיל 10, ובסופו של דבר הצטרף ללהקות בחטיבה. הוא עבד במסעדה של אביו כמלצר, עבודה שהייתה לו עד 2015. הניסיון של עם פאנק רוק המשיכה כשהוא הצטרף ללהקה Vapo-Rats כמתופף אך פרש והמשיך את קריירת ההיפ הופ שלו ביחד עם ארסנו כאשר התאכזב מהאדישות של חברי הלהקה כלפי עתידה.
ארסנו ופטרו הם בני דודים וחלקו מערכת יחסים קרובה כשהם גדלו.
כאשר הבינו ששניהם התעניינו בלעשות קריירה מוזיקלית רצינית ושניהם לא אוהבים את הכיוון שחיהם הולכים אליו, השניים הקימו את SuicideBoys הסכם שאם הקריירה שלהם לא תצליח הם יבצעו התאבדות.
ארסנו הרחיב בראיון ש"זה היה כמו לחתוך את היד, לדמם ולעשות הסכם שאם זה לא קורה עד שאנחנו בני 30 אז אני מפוצץ את הראש שלי".
קריירה מוזיקלית.